Guido, miseratione divina humilis abbas monasterii S. Martini extra muros Eduenses, venerabilibus et discretis viris magistris Petro Talepin et Guillelmo Quarteronis, licentiatis in legibus, canonicis Eduensibus, et cuilibet vestrum salutem in Domino. De probitate et circonspectione et industria vestris fiduciam in domino gerentes indubiam decanos nostros et dicti nostri monasterii generales et speciales in spiritualibus et temporalibus nomine nostro et dicti nostri monasterii facimus, constituimus ac etiam ordinamus, dantes eo tenore presertim concedentes vobis et cuilibet vestrum in solidis plenam, generalem et liberam potestatem et mandatum speciale capitulum nostrum convocandi, tenendi, et teneri faciendi, in eodem standi, faciendique et celebrandi que statuta ordinis nostri et constitutiones super hoc edite et canonica instituta volunt, et requiruntur in subditos nostros, contradictores contumaces quoslibet et rebelles ......... Datum in dicto nostro monasterio, die lune ante festum omnium sanctorum, anno Domini MCCC octuagesimo tertio, per dictum dominum abbatem. Fr. Stephanus de Ravigniaco, prior de Braigniaco, Guillelmus de Villiaco, Petrus Renardi, Van ..... et Guido dictus Bouton, monachi.